

**Жиренқопа ауылдық округінің елді мекендерінің көшелері мен құрамдас бөліктеріне атау беру және атауларын өзгерту туралы**

Ақтөбе облысы Қобда ауданы Жиренқопа ауылдық округі әкімінің 2011 жылғы 7 шілдедегі № 2 шешімі. Ақтөбе облысы Қобда аудандық Әділет басқармасында 2011 жылғы 9 тамызда № 3-7-115 тіркелді.

      Ескерту. Шешімнің атауы жаңа редакцияда - Ақтөбе облысы Қобда ауданы Жиренқопа ауылдық округі әкімінің 12.12.2014 № 6 шешімімен (алғашқы ресми жарияланған күнінен кейін күнтізбелік он күн өткен соң қолданысқа енгізіледі).  
      Ескерту. Деректемелерінде орыс тілінде өзгеріс енгізілді, қазақ тіліндегі мәтіні өзгермейді - Ақтөбе облысы Қобда ауданы Жиренқопа ауылдық округі әкімінің 09.03.2017 № 6 шешімімен (алғашқы ресми жарияланған күнінен кейін күнтізбелік он күн өткен соң қолданысқа енгізіледі).  
      Қазақстан Республикасының 2001 жылғы 23 қаңтардағы "Қазақстан Республикасындағы жергілікті мемлекеттік басқару және өзін-өзі басқару туралы" Заңының 35 бабына, Қазақстан Республикасының 1993 жылғы 8 желтоқсандағы "Қазақстан Республикасының әкімшілік-аумақтық құрылысы туралы" Заңының 14 бабының 4) тармақшасына сәйкес және Жиренқопа ауылдық округі тұрғындары конференциясының 2011 жылғы 3 маусымдағы № 1 хаттамасы негізінде, Қобда ауданының Жиренқопа ауылдық округінің әкімі **ШЕШІМ ҚАБЫЛДАДЫ**:  
      Ескерту. Кіріспе жаңа редакцияда – Ақтөбе облысы Қобда ауданы Жиренқопа ауылдық округі әкімінің 09.03.2017 № 6 шешімімен (алғашқы ресми жарияланған күнінен кейін күнтізбелік он күн өткен соң қолданысқа енгізіледі).  
      1. Жиренқопа ауылының көшелері мен тұйық көшесіне төмендегі атаулары берілсін:  
      1) Александр Шиковский көшесі  
      2) Әлия Молдағұлова көшесі  
      3) Амангелді Иманов көшесі  
      4) Әліби Жангелдин көшесі  
      5) Абай Құнанбаев көшесі  
      6) Жастар тұйық көшесі  
      2. Тентекқара ауылының көшесіне төмендегі атауы берілсін:  
      1) Абай Құнанбаев көшесі  
      3. Жиренқопа ауылының келесі көшелері мен тұйық көшесінің атауы өзгертілсін:  
      1) Юбилейная көшесі – Исатай Тайманов көшесі;  
      2) Ленина көшесі – Қобыланды көшесі;  
      3) Новая көшесі – Желтоқсан көшесі;  
      4) 60 лет Октября көшесі – Сәкен Сейфуллин көшесі;  
      5) Степная көшесі – Ыбрай Алтынсарин көшесі;  
      6) Набережная көшесі – Тұрар Рысқұлов көшесі;  
      7) Садовая тұйық көшесі – Ардагер тұйық көшесі;  
      4. Осы шешім алғашқы ресми жарияланған күннен бастап он күнтізбелік күн өткен соң қолданысқа енгізіледі.

|  |  |
| --- | --- |
| *Ауыл округінің әкімі* | *Б.Алипов* |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК